Bytča

Bytča (ungari keeles Nagybiccse) on linn Slovakkias Žilina maakonnas, Bytča ringkonna halduskeskus.

 Geograafiline asend 
Bytča asub Váhi jõe ääres, Tšehhi piirist 18 km kaugusel, maakonnakeskusest Žilinast ligi 14 km läänes.

 Ajalugu 
Bytča linn moodustati 1946. aastal, kui ühendati Malá Bytča, Veľká Bytča ja Hliník nad Váhom. Veľká Bytčat on esmamainitud 1234. aastal. Linnaõigused sai Veľká Bytča 1378. aastal.História mesta Bytča. Vaadatud 5. mail 2024

16. ja 17. sajandi vahetusel oli Bytča üks renessanssi keskusi .Reformatsiooni ajal pöördus enamik Bytče elanikest protestantlusse. Taaskatoliseerimise ajal tulid linna jesuiidid ja 17. sajandi keskel pöördus linna elanikkond tagasi katoliku usu juurde. 17. sajandi teisel poolel oli  linnas käsitöötootmise kõrgaeg.Mesto Bytča TIK mesta Žilina. Vaadatud 5. mail 2024

Bytčas on sündinud poliitik ja katoliku preester Jozef Tiso (1887–1947), kes oli aastatel 1939–1945 Slovaki Vabariigi president ja 1939. aasta märtsist oktoobrini peaminister.Tiso, Jozef, 1887-1947   Knihovna Jiřího Mahena v Brně. Vaadatud 5. mail 2024Msgre. ThDr. Jozef Tiso Informační centrum vlády. Vaadatud 5. mail 2024

 Rahvastik 

Slovakkia 2021. aasta rahvaloenduse andmetel oli Bytča elanikest slovakke 94,22% ja tšehhe 0,42%. Rahvus oli teadmata 4,85%-l elanikest.Number of population by ethnicity in the municipality Bytča at 1. 1. 2021 Sčítanie obyvateľov, domov a bytov 2021. Vaadatud 5. mail 2024

 Sõpruslinnad 
 Karolinka, Tšehhi
 Opoczno, Poola

 Viited 

Kategooria:Slovakkia linnad
Kategooria:Žilina maakond